CELEX: 62021CN0509
Language: mt
Date: 2021-08-18 00:00:00
Title: Kawża C-509/21 P: Appell ippreżentat fit-18 ta’ Awwissu 2021 minn Interessengemeinschaft der Grenzhändler (IGG) mis-sentenza mogħtija mill-Qorti Ġenerali (Ir-Raba’ Awla Estiża) fid-9 ta’ Ġunju 2021 fil-Kawża T-47/19, Dansk Erhverv vs Il-Kummissjoni

3.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 2/15
            
         
      Appell ippreżentat fit-18 ta’ Awwissu 2021 minn Interessengemeinschaft der Grenzhändler (IGG) mis-sentenza mogħtija mill-Qorti Ġenerali (Ir-Raba’ Awla Estiża) fid-9 ta’ Ġunju 2021 fil-Kawża T-47/19, Dansk Erhverv vs Il-Kummissjoni
      (Kawża C-509/21 P)
      (2022/C 2/19)
      Lingwa tal-kawża: l-Ingliż
      
         Partijiet
      
      
         Appellant: Interessengemeinschaft der Grenzhändler (IGG) (rappreżentanti: M. Bauer, F. von Hammerstein, Rechtsanwälte)
      
         Partijiet oħra fil-proċedura: Dansk Erhverv, il-Kummissjoni Ewropea, Danmarks Naturfredningsforening, ir-Repubblika Federali tal-Ġermanja
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla s-sentenza appellata fit-totalità tagħha;
               
            
                  —
               
               
                  tiċħad ir-rikors;
               
            
                  —
               
               
                  tikkundanna lir-rikorrent għall-ispejjeż.
               
            
         Aggravji u argumenti prinċipali
      
      Is-sentenza appellata hija vvizzjata b’diversi żbalji fil-liġi. Hija tinterpreta b’mod żbaljat diversi kunċetti legali fil-liġi tal-għajnuna mill-Istat, inkluż il-kunċett ta’ “diffikultajiet serji” dwar il-ħtieġa li jinbdew proċeduri formali, il-kunċett ta’ “rabta diretta biżżejjed” bejn vantaġġ u l-baġit tal-Istat sabiex jiġi stabbilit il-kriterju ta’ “riżorsi pubbliċi” u l-kunċett ta’ “natura diviżibbli” dwar diversi partijiet ta’ sentenza. Is-sentenza appellata injorat ukoll xi argumenti ppreżentati lilha u/jew ħolqot distorsjoni jew interpretat b’mod żbaljat id-Deċiżjoni tal-Kummissjoni C(2018) 6315 final dwar l-Għajnuna mill-Istat SA.44865 (2016/FC) – il-Ġermanja – Allegata għajnuna favur ħwienet tax-xorb li jinsabu fil-fruntiera Ġermaniża u/jew is-sottomissjonijiet tal-appellanti u naqset milli tagħti motivazzjoni.
      Fid-dettall, l-appellanti tqajjem dawn l-aggravji li ġejjin:
      
                  1)
               
               
                  Il-Qorti Ġenerali żbaljat fil-liġi u applikat b’mod żbaljat l-Artikolu 107(1) TFUE billi interpretat b’mod żbaljat il-ħtieġa ta’ “rabta diretta biżżejjed” bejn vantaġġ u l-baġit tal-Istat meta evalwat il-kriterju ta’ “riżorsi pubbliċi”.
               
            
                  2)
               
               
                  Il-Qorti Ġenerali żbaljat fil-liġi u applikat b’mod żbaljat l-Artikolu 107(1) TFUE billi applikat standard ħażin għall-evalwazzjoni tal-Kummissjoni tal-kriterju ta’ “riżorsi pubbliċi” f’ każijiet ta’ diffikultajiet fl-interpretazzjoni tal-leġiżlazzjoni applikabbli, li l-ksur tagħha jista’ jkun suġġett għal multi.
                  
                              —
                           
                           
                              Parti 1: il-Qorti Ġenerali żbaljat fil-liġi fil-punti 159 sa 164 billi caħdet l-applikabbiltà tat-test ta’ “raġunijiet raġjonevoli u serji” żviluppat mill-Kummissjoni.
                           
                        
                              —
                           
                           
                              Parti 2: il-Qorti Ġenerali żbaljat fil-liġi fil-punti 140 sa 158 billi rrikjediet kriterju addizzjonali (“il-ħtieġa ta’ kjarifika gradwali tad-dispożizzjonijiet leġiżlattivi”) għat-test ta’ “raġunijiet raġjonevoli u serji” żviluppat mill-Kummissjoni.
                           
                        
            
                  3)
               
               
                  Il-Qorti Ġenerali żbaljat fil-liġi fil-punti 166 sa 203 billi applikat standard għall-evalwazzjoni tal-Kummissjoni dwar il-kriterju tal-għajnuna mill-Istat li jmur lil hinn minn dak ta’ “raġunijiet raġjonevoli”.
               
            
                  4)
               
               
                  Il-Qorti Ġenerali żbaljat fil-liġi fil-punti 166 sa 203 dwar kull waħda mis-sitt kunsiderazzjonijiet addizzjonali li fuq il-bażi tagħhom il-Qorti Ġenerali sabet li l-Kummissjoni kienet iffaċċjata b’ “diffikultajiet serji”.
                  
                              —
                           
                           
                              Parti 1: il-Qorti Ġenerali żbaljat fil-liġi fil-punt 166 dwar ir-rabta bejn in-nuqqas ta’ impożizzjoni ta’ multi u l-assenza ta’ perċezzjoni ta’ depożitu.
                           
                        
                              —
                           
                           
                              Parti 2: il-Qorti Ġenerali żbaljat fil-liġi fil-punti 169 sa 175 dwar l-assenza ta’ bażi legali fid-dritt Ġermaniż.
                           
                        
                              —
                           
                           
                              Parti 3: il-Qorti Ġenerali żbaljat fil-liġi fil-punti 175 sa 177 dwar id-diverġenza ta’ opinjonijiet legali fil-Ġermanja.
                           
                        
                              —
                           
                           
                              Parti 4: il-Qorti Ġenerali żbaljat fil-liġi fil-punti 178 sa 182 dwar l-applikazzjoni tad-deroga fil-Ġermanja.
                           
                        
                              —
                           
                           
                              Parti 5: il-Qorti Ġenerali żbaljat fil-liġi fil-punti 183 sa 190 dwar il-motivazzjoni tal-awtoritajiet lokali.
                           
                        
                              —
                           
                           
                              Parti 6: il-Qorti Ġenerali żbaljat fil-liġi fil-punti 191 sa 195 dwar in-neċessità li jiġi investigat il-kuntest leġiżlattiv sottostanti.
                           
                        
                              —
                           
                           
                              Parti 7: il-Qorti Ġenerali żbaljat fil-liġi fil-punti 196 sa 202 dwar l-interpretazzjoni legali applikata mill-awtoritajiet lokali Ġermaniżi bbażata fuq “konklużjoni b’analoġija”.
                           
                        
            
                  5)
               
               
                  Il-Qorti Ġenerali żbaljat fil-liġi billi ċaħdet l-argumenti addizzjonali tal-appellanti sabiex issostni l-konstatazzjoni li l-Kummissjoni ma kinitx iffaċċjata b’“diffikultajiet serji”.
                  
                              —
                           
                           
                              Parti 1: il-Qorti Ġenerali żbaljat fil-liġi fil-punti 222 sa 229 billi ċaħdet l-argument tal-appellanti dwar il-fatt li l-liġi nazzjonali ma teħtieġx li l-awtoritajiet jimponu multi.
                           
                        
                              —
                           
                           
                              Parti 2: il-Qorti Ġenerali żbaljat fil-liġi fil-punti 231 sa 234 billi injorat l-argument tal-appellanti dwar is-sentenza tal-Qorti tal-Ġustizzja fil-kawża Radlberger u l-ksur tal-Artikolu 34 TFUE.
                           
                        
            
                  6)
               
               
                  Il-Qorti Ġenerali żbaljat fil-liġi fil-punt 238 billi annullat id-deċiżjoni tal-Kummissjoni fl-intier tagħha, inkluża l-parti dwar il-VAT.